Giovanni Battista Tiepolo

**Giovanni Battista Tiepolo** tunnettiin myös nimellä **Gianbattista** tai **Giambattista Tiepolo** (5. maaliskuuta 1696 Venetsia – 27. maaliskuuta 1770 Madrid) oli Venetsian koulukuntaan kuulunut taidemaalari, joka kuului rokokooajan merkittävimpiin.

Tiepolo oli Gregorio Lazzarinin oppilas, mutta hänen merkittävimmät vaikuttajansa olivat kuitenkin Sebastiano Ricci, Federico Bencovich ja Giovanni Battista Piazzetta. Vaikutteet näkyvät hänen nuoruudentöidensä voimakkaissa valohämyissä.  Ensimmäisen suuren työnsä *Iisakin uhraus* Tiepolo sai valmiiksi 19-vuotiaana. Vuonna 1717 hän jätti Lazzarinin työhuoneen ja hänet otettiin Fraglian maalarikiltaan.

Tiepolo kohosi kuuluisuuteen freskoillaan. Niistä ensimmäiset olivat Venetsian Palazzon Sandin seinämaalaukset noin vuonna 1725. Sen jälkeen hän toteutti sarjan kirkollisia freskoja Udinen arkkihiippakuntaan. Näissä ilmenevät hänen tyylipiirteensä: värien puhtaus, valoisuus, voimakkaat perspektiivit, teatraalisuus ja hienostuneet henkilöhahmot. 

Suurimman maineensa Tiepolo saavutti Würzburgin linnan freskoilla, jotka hän teki yhdessä poikiensa Domenicon ja Lorenzon avustuksella. Freskoja on piispanpalatsin keisarinsalissa ja portaikossa. Portaikon freskon pinta-ala on peräti 677&nbsp;m². Se on teatraalisen illusionismin huippusaavutus. 

Tiepolo palasi Venetsiaan vuonna 1753, jossa hänet nimitettiin vuonna 1756 Venetsian maalaus- ja kuvanveistoakatemian ensimmäiseksi johtajaksi. Vuonna 1762 hän hyväksyi Espanjan kuninkaan kutsun maalata freskosarja Madridin kuninkaalliseen palatsiin. 

Tiepolon tuotantoon kuuluu myös piirroksia. Niiden joukossa on karikatyyrejä ja croquis-luonnoksia. Hänen tuotannossaan on myös grafiikkaa: hän teki 36 tunnettua etsausta, jotka esittävät mielikuvituksellisia ja runollisia tapahtumia. 

Tiepolon vanhin poika Domenico Tiepolo (1727–1804) oli isänsä oppilas ja työtoveri.

## Suomessa
Giovanni Battista Tiepolon, samoin kuin Giovanni Domenico Tiepolon teoksia oli esillä Sinebrychoffin taidemuseossa 17.9.2020 – 10.1.2021. Näyttelyssä otsikolla *Tiepolo – Venetsia Pohjolassa* esitellään Tiepolojen taidetta laajasti Suomessa ensimmäistä kertaa. Näyttelyssä on maalauksia ja luonnoksia, sekä laaja valikoima piirroksia.  

Sinebrychoffin taidemuseon kokoelmaan kuuluu Giovanni Battista Tiepolon varhainen teos *[[Sabiinitarten ryöstö]]* (noin 1718). Kyseessä on öljyväriluonnos, joka valmistelee samasta aiheesta tehtyä maalausta, joka on Pietarin Eremitaašissa. 

Sinebrychoffin taidemuseon näyttely esittelee Tiepolo-maalausten omistajahistoriaa koskevat uudet tutkimustulokset. Tutkimustyön kuluessa on löytynyt merkittäviä arkistolähteitä, jotka täydentävät kuvaa kummankin teoksen vaiheista.

## Teoksia
* *Viimeinen illallinen*, noin 1738, Desenzano del Garda, Santa Maria Maddalenan katedraali
* *Neitsyt osoitti Filippo Nerin*, 1739–1740, alttaritaulu, Camerino, San Filippon kirkko
* *Apollo ja Marsyas*, 1720–1722, öljy kankaalle, 100x135&nbsp;cm, Venetsia, Akatemian galleria
* *Marttyyri Pyhä Bartolomeus*, 1722, öljy kankaalle, 167x139&nbsp;cm, Venetsia, San Staen kirkko
* *Bellerophon ja Pegasus*, noin 1723, fresko, Venetsia, Palazzo Sandi
* *Europan raiskaus*, noin 1725, öljy kankaalle, 99x134&nbsp;cm, Venetsia, Gallerie dell'Accademia.
* *Abraham ja enkelit*, noin 1730, öljy kankaalle, 140x120&nbsp;cm, Venetsia, Scuola Grande di San Rocco
* *Agar e Ismaele nel deserto*, 1732, öljy kankaalle, 140x120&nbsp;cm, Venetsia, Scuola Grande di San Rocco
* *Educazione della Vergine*, 1732, öljy kankaalle, Venetsia, Santa Maria della Favan kirkko
* *Predica di Giovanni Battista*, 1732–1733, fresko, 350x300&nbsp;cm, Bergamo, Cappella Colleoni
* *Decollazione del Battista*, 1732–1733, fresko, 350x300&nbsp;cm, Bergamo, Cappella Colleoni
* *Trionfo di Zefiro e Aurora*, 1734–1735, öljy kankaalle, 395x225&nbsp;cm, Venetsia, Museo del Settecento Veneziano
* *Antonio Riccobonon muotokuva*, noin 1734, öljy kankaalle, 102x89&nbsp;cm, Rovigo, Accademia dei Concordi, Palazzo Roverella, Venetsia
* *Danae ja Jupiter*, 1736, öljy kankaalle, Tukholma, yliopiston taidehistorian instituutti
* *Pyhän Agathan marttyyriys*, 1736, öljy kankaalle, Padova, Basilica del Santo
* *Mannan putoaminen*, 1740, öljy kankaalle, 10x5,5&nbsp;m, Verolanuova, Basilica Romana Minore San Lorenzo
* *Melchizedechin uhri*, 1740, öljy kankaalle, 10x5,5&nbsp;m, Verolanuova, Basilica Romana Minore San Lorenzo
* *Paratiisin alttaritaulu*, 1734, pääalttaritaulu, 383x236&nbsp;cm, Kaikkien pyhien kirkko, Rovetta, Bergamo.
* *Nousu Golgatalle*, 1738–1740, Sant'Alvisen kirkko, Venetsia
* *Madonna kirkkaudessa pyhien kanssa*, 1737–1740, alttaritaulu, Sant'Alvisen kirkko, Venetsia
* *Kuningatar Zenobia ja hänen sotilaansa*, 1737–1740, öljy kankaalle, 261,4x365,8&nbsp;cm, National Gallery of Art, Washington DC
* *Flagellaatio*, 1737–1740, Sant'Alvisen kirkko, Venetsia
* *Pyhät Ermacora ja Fortunato*, 1737, Ermacora ja Fortunaton kappeli, Udinen tuomiokirkko
* *Antonion ja Kleopatran juhla*, 1743, National Gallery of Victoria, Melbourne
* *Antonio Riccobonon muotokuva*, 1740–1745, Accademia dei Concordi, Rovigo
* *Suojelija tarjoaa kuvataidetta keisari Augustukselle*, 1745
* *Pyhän Johanneksen piispan marttyyrimyrsky*, 1745, Bergamon tuomiokirkko
* *Antonio ja Kleopatra* 1748
* *Scena storica* 1749–1750, öljymaalaus, Udinen linna
* *Martirio di sant'Agata*, 1750, öljy kankaalle, Berliini
* *San Patrizio vescovo d'Irlanda*, öljy kankaalle, Padova
* *Ifigenian uhraaminen*, 1757, öljy kankaalle, Vicenza, Villa Valmarana
* *I santi Fedele da Sigmaringen e Giuseppe da Leonessa calpestano l'Eresia*, 1752–1758, öljy kankaalle, Parma
* *La morte di Giacinto*, 1753–1754 (287x235) Madrid
* *Pief Soderinin gonfalonieerin sisäänkäynti Firenzessä vuonna 1502*, 1754, kangas, Rooma, Sveitsin suurlähetystö
* *San Silvestro kastaa Constantinuksen*, 1757–1759, öljy kankaalle, 324x172&nbsp;cm, pääalttari, San Silvestron kirkko, Folzano, Brescia
* *Santa Tecla vapauttaa Esten kaupungin rutosta*, luonnos, 1758–1759, öljy kankaalle, 81,3x44,8&nbsp;cm, Metropolitan Museum of Art, New York
* *Santa Tecla vapauttaa Esten kaupungin rutosta*, 1759, öljy kankaalle 675x390&nbsp;cm, Este, Tuomiokirkko
* *Pulcinellan keittiö*, 1760–1770, öljy kankaalle, Cailleux-kokoelma, Pariisi
* *Kultakorvainen Madonna*, 1767–1770, öljy kankaalle, 62x49,5&nbsp;cm, National Gallery of Art, Washington DC
* *Pisani-perheen apoteoosi*, 1761–1762, fresko, Villa Pisani, Stra, Venetsia
* *Kristus oliivipuutarhassa*, Padova
* *Mars ja Venus*, fresko, Pisani Morettan palatsi, Venetsia
* *Veneretki Egyptiin*, Museu Nacional de Arte Antiga, Lissabon
* *Kristuksen ruumiin laskeminen hautaan*, Museu Nacional de Arte Antiga, Lissabon

## Kuvia teoksista

Tiedosto:Giovanni Battista Tiepolo 034.jpg|Madridin kuninkaan palatsin fresko, yksityiskohta.
File:Tiepolo-residenz-wuerzburg 2.jpg|*Wurzburgin piispanlinnan kattofresko*, 1699–1719.
File:Giambattista Tiepolo - The Banquet of Cleopatra - Google Art Project.jpg|*Kleopatran juhla*, 1743–1744.
Tiedosto:Tiepolo - Martirio di sant'Agata - Sant'Antonio - Padova (esposizione -25).JPG|*Pyhän Agathan marttyyriys*, del Santon basilika, Padova.
File:The Immaculate Conception, by Giovanni Battista Tiepolo, from Prado in Google Earth.jpg|*[[Conceptio immaculata]]*, 1767–1768.
File:Udine Oratorio della Purità Deckenfresko.jpg|*Marian taivaaseen astuminen*, kattofresko.


## Lähteet

## Aiheesta muualla

*Tiepolo Artcyclopediassa 
*The Metropolitan Museum of Art – Timeline of Art History: Giambattista Tiepolo